Je li moguće rusko finale? (7/9/01) - 2001-09-07
Danas mečevi u polufinalu za žene: Venus Williams - Jennifer Capriati, te Serena Williams - Martina Hingis
Nakon Petea Samprasa, koji je prvi ušao u polufinale ovoga turnira, i ruski tenisač Jevgeni Kafeljnikov uspio je proći medju četiri najbolja igrača. Kafeljnikov je u četvrtfinalu imao iznimno težak posao, jer je igrao protiv svjetskog tenisača broj jedan – Gustava Kuertena. No, mimo svih očekivanja, iskusni Kafeljnikov je vrlo elegantno i lako svladao popularnog Brazilca rezultatom 3:0. Sada postoji mogućnost da će se dva ruska igrača naći u finalu! Sampras će, u polufinalu, igrati s Maratom Safinom, braniteljem naslova prvaka US Opena iz prošle godine. Kafeljnikov, pak, igra protiv mladog Lleytona Hewitta. Pobjeda nad Kuertenom za Kafeljnikova posebno je slatka, jer je tri puta u četvrtfinalu Otvorenog prvenstva Francuske gubio upravo od Kuertena, koji je nakon toga svaki put osvajao pobjednički pehar. Sjajan su meč odigrala dvojica najmladjih igrača iz svjetskog vrha. 20-godišnji Australac Lleytin Hewitt pobijedio je 18-godišnjeg Amerikanca Andya Roddicka rezultatom 3:2. To je bio neobičan susret, jer kao da smo gledali samo jednog igrača da trči s jedne strane na drugu i udara lopte. Lleyton i Hewitt su, zapravo, kao blizanci. Iste visine, plava kosa, isti dresovi i iste kape. I poptuno isti način igre. Snažan servis i precizni voleji s obje ruke. Njih su dvojica budućnost svjetskog tenisa. Llweyton je ovaj put bio bolji, ali ja se vraćam iduće godine - poručio je na kraju meča Roddick. Izbornik američke teniske reprezentacije Patrick McEnroe, brat poznatijeg Johna McEnroea, izabrao je ekipu za meč protiv Indije u okviru Davis Cupa. Mladi Andy Roddick će predvoditi američki tim. Igrat će još veteran Todd Martin i 21-godišnji student sveučilišta Harvard James Blake, koji je odlično igrao na US Openu. U parovima igraju Don Johnson i Jared Palmer. Istodobno, u Zagrebu je Nikola Pilić objavio imena hrvatske reprezentacije koja u Davis Cupu igra protiv Italije. Točnije u kvalifikacijama za ulazak u Svjetsku skupinu. Boje Hrvatske branit će Goran Ivanišević, Ivan Ljubičić, Ivo Karlović i Ivan Vajda. Što se tiče US Opena danas su na programu polufinalni mečevi u ženskoj konkurenciji. Venus Williams igra protiv Jennifer Capriati, a Serena Williams protiv Martine Hingis. Zaista se ne može zamisliti bolje i zanimljivije žensko polufinale.